laion/Wikipedia-Exotic huggingface dataset:
গিরিবালা দেবী

গিরিবালা দেবী (ইংরেজি: Giribala Devi)( জন্ম- ১৮৯১— ২ মার্চ, ১৯৮৩) বাঙালি ঔপন্যাসিক ও ছোটগল্পকার। তিনি সুদীর্ঘ ও শ্রেষ্ঠ উপন্যাস রায়বাড়ি রচনা করে কলকাতা বিশ্ববিদ্যালয়ের লীলা পুরস্কার লাভ করেন।   গিরিবালার জন্ম বৃটিশ ভারতের অধুনা বাংলাদেশের পাবনায়।  পিতা দীননাথ শাস্ত্রী সংস্কৃত সাহিত্যে সুপণ্ডিত ছিলেন। তার লেখাপড়ার হাতেখড়ি ঠাকুরমার কাছে। তেরো বৎসর বয়সে তার বিবাহ হয় পাশের গ্রামের জমিদারপুত্র পূর্ণচন্দ্র রায়ের সাথে। রক্ষণশীল একান্নবর্তি পরিবারে মেয়েদের শিক্ষাগ্রহণের আবহাওয়া অনুকূল ছিল না। তবু তারই মধ্যে যতটা পেরেছেন স্বামীর কাছ থেকে শিখেছেন। কুড়ি বৎসর বয়সে তার প্রথম রচনা গল্প "ছলনা" প্রকাশিত হয় প্রভাতকুমার মুখোপাধ্যায় সম্পাদিত "মানসী ও মর্মবাণী" পত্রিকায়। একই সময় তার 'ভাগ্যহীনা' গল্পটি প্রকাশিত হয় চিত্তরঞ্জন দাশ সম্পাদিত "নারায়ণ" পত্রিকায়। গিরিবালা বিশটি উপন্যাস ও দুহাজারেরও বেশি গল্প, ছোটগল্প ও প্রবন্ধ রচনা করেছেন। তার দীর্ঘ ও শ্রেষ্ঠ উপন্যাস হল "রায়বাড়ি"। ১৯৮০ খ্রিস্টাব্দে কলকাতা বিশ্ববিদ্যালয় তার এই উপন্যাসটির জন্য "লীলা পুরস্কার" প্রদান করে। তার প্রকাশিত গ্রন্থের মধ্যে উল্লেখযোগ্য  গ্রন্থগুলি হল- তৃণগুচ্ছ (১৯২২), ছোটগল্প সংকলন  রূপহীনা (১৯২৫) হিন্দুর মেয়ে (১৯৩০) দানপ্রতিদান (১৯৩৭) খণ্ড মেঘ (১৯৪৫) মুকুটমণি  কুড়নো মানিক কবি-সাহিত্যিক  বাণী রায় গিরিবালা দেবীর কন্যা।  সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ১৮৩, আইএসবিএন ৯৭৮-৮১-৭৯৫৫-১৩৫-৬ শিশিরকুমার দাশ সংকলিত ও সম্পাদিত, সংসদ বাংলা সাহিত্যসঙ্গী, সাহিত্য সংসদ, কলকাতা, আগস্ট  ২০১৯, পৃষ্ঠা ৬৩, আইএসবিএন ৯৭৮-৮১-৭৯৫৫-০০৭-৯ {{আইএসবিএন}} এ প্যারামিটার ত্রুটি: চেকসাম Azadi, Dainik (২০২৩-০৩-০১)। "গিরিবালা দেবী : ঔপন্যাসিক ও ছোটগল্পকার"। দৈনিক আজাদী (ইংরেজি ভাষায়)। সংগ্রহের তারিখ ২০২৪-০৬-১২।
মীরাটের কাঁচি

মীরাটের কাঁচি হল ভারতের মীরাটের, ক্ষুদ্র শিল্পে পুনর্ব্যবহৃত ধাতুর ছাঁট থেকে তৈরি কোনও কাঁচি। সম্প্রদায়টি তিন শতাব্দীরও বেশি সময় ধরে পণ্যটি তৈরি করে চলেছে। মীরাট কাঁচি বিশেষত ব্যবহার করা হয় পোশাক তৈরি এবং অন্যান্য ঘরোয়া ব্যবহারের জন্য। কাঁচির সমস্ত অংশ আগে কোথাও অন্য কোনও আকারে ব্যবহৃত হওয়ার পর কাঁচি তৈরি হয়। উদাহরণস্বরূপ, কাঁচির ফলাগুলি কার্বন ইস্পাতের পুনর্ব্যবহৃত ছাঁট ধাতু থেকে থেকে তৈরি করা হয়, যা রেলের পুরানো রোলিং স্টক, যানবাহন বা অন্যান্য যন্ত্রাংশ থেকে পাওয়া যেতে পারে। ধাতব মিশ্রণ বা প্লাস্টিক দিয়ে তৈরি হাতলগুলি পুরানো বাসনের অন্যান্য বর্জ্য থেকে প্রস্তুত। এই জাতীয় প্রথম কাঁচিটি ১৬৫৩ সালের দিকে আসলি আখুন তৈরি করেছিলেন। মীরাট কাঁচি অনেকবার মেরামত ও পুনরায় ব্যবহার করা যায়, যেটি অন্যান্য অধিকাংশ কাঁচিতেই করা যায়না। মীরাটের আশেপাশে জনপ্রিয় একটি বাগধারা খুব চালু আছে, যেটি এই যন্ত্রগুলির গুণমান এবং পুনঃব্যবহার যোগ্যতার সাক্ষ্য দেয়: দাদা লে, পোতা বারপে ('দাদু কিনেছিলেন, নাতি [এখনও] ব্যবহার করেছেন'). ২০১৩ সালের জানুয়ারিতে, পণ্যটি তার নিজস্ব ভৌগোলিক নির্দেশকের যোগ্যতা অর্জনের জন্য স্বীকৃতি পেয়েছিল। এটি ভারতের বিশেষ চিহ্নযুক্ত পণ্য সামগ্রীগুলির তালিকার মধ্যে ১৬৪তম ছিল। এখন অবধি, এই কাঁচি বিভিন্ন আকারে উৎপাদিত হয়েছে, যেমন ৬–১৪ ইঞ্চি (১৫০–৩৬০ মিমি)। সেগুলির দামের সীমাও বিভিন্ন, ₹২০ থেকে ₹৫০০। তবে জিআই চিহ্ন থাকার ফলে, উৎপাদনকারীরা মানক আকার এবং দামের স্তর চালু করতে উৎসাহিত হয়েছিল। এই শিল্পটি মীরাটকে ঘিরে সুগঠিত হয়েছে, এখানে ২৫০টি ছোটো মাপের কাঁচি তৈরির কারখানা আছে, প্রত্যক্ষ ও পরোক্ষভাবে ৭০,০০০ লোককে নিয়োগ দেওয়া হয়েছে। উৎপাদনটি বিশেষভাবে লিঙ্গভিত্তিক শ্রম বিভাজন অনুসরণ করে, পুরুষেরা কাঁচি তৈরি করে এবং মহিলারা হাতের কাজ প্রয়োজন এমন কাজগুলি করে এবং পণ্যগুলি মোড়কজাত করে। এই কাঁচির এতই চাহিদা যে নির্মাতারা স্থানীয় বাজারের চাহিদা মেটানোও কঠিন বলে মনে করেন। "MEERUT SCISSORS"। সংগ্রহের তারিখ ২ মার্চ ২০২১। [স্থায়ীভাবে অকার্যকর সংযোগ] Meerut scissors make the cut for GI tag "Meerut Scissors"। সংগ্রহের তারিখ ২ মার্চ ২০২১। [স্থায়ীভাবে অকার্যকর সংযোগ] "360 year old Meerut Scissors acquires GI tag"। সংগ্রহের তারিখ ২ মার্চ ২০২১।
বাহুন

বাহুন ( নেপালি: बाहुन) বা খাস ব্রাহ্মণ ( নেপালি: खस ब्राह्मण) হলো খাস জাতিগোষ্ঠীর একটি বর্ণ যার উৎস হল আদি নেপালের ইন্দো-আর্য জনগোষ্ঠী। ২০১১ সালের নেপালের জনশুমারি অনুসারে নেপালে ছেত্রির পরে বাহুন হল দ্বিতীয় বৃহত্তম জনবহুল গোষ্ঠী। ১৮৫৪ মুলুকি আইন (নেপালি আইনি কোড) অনুসারে, বাহুনরা তাগাধারি এবং দ্বিজা হিন্দুদের মধ্যবর্তী বর্ণ হিসাবে বিবেচিত হত। ঐতিহ্যগতভাবে বাহুনরা ছেত্রির সাথে খাস (খাস ক্ষত্রিয়) সম্প্রদায়ের সদস্য ছিল। সম্ভবত খাস মল্ল রাজ্যের রাজনৈতিক শক্তির কারণে খাস বাহুন এবং খাস রাজপুতরা (ছেত্রি) বর্তমান পশ্চিম নেপালের আদিবাসী সাধারণ ব্রাহ্মণ ও রাজপুত হিসাবে সামাজিক উচ্চমর্যাদা পেয়েছিল। ছেত্রির সাথে একত্রে উচ্চ শ্রেণির খাস গোষ্ঠী হিসাবে বিবেচিত বাহুনদের বেশিরভাগই গোর্খা রাজ্যের সাথে যুক্ত ছিল। কমি, সরকি ইত্যাদি নিম্নবর্ণের তুলনায় বাহুনকে (ছেত্রি বর্ণ সহ)বেশিরভাগ ক্ষেত্রে খাসের উপজাতি হিসেবে আখ্যায়িত করা হয়। ২০১১ সালের নেপালের জনশুমারি অনুসারে, নেপালের মোট জনসংখ্যার ১২.২ শতাংশ ব্যক্তি ছেত্রি গোষ্ঠীর অন্তর্ভুক্ত, সংখ্যার হিসেবে যা ৩২,২৬,৯০৩ জন। সংখ্যাগরিষ্ঠ ছেত্রির পরে দ্বিতীয় জনবহুল হিন্দু গোষ্ঠী হল বাহুন (পাহাড়ি ব্রাহ্মণ নামে পরিচিত) যার জনসংখ্যা ৩২,১২,৭০৪। নেপালের ১৫ টি জেলাতে বাহুনরা সংখ্যাগরিষ্ঠ, জেলাগুলো হল- ঝাপা, মোরং, কাঠমান্ডু (২৩.৫%), চিতবন, নবলপরাসী, রূপন্দেহী, কাস্কী (২৭.৮%), স্যাংজা (৩০.৯%), পর্বত (৩৫.৭%), গুল্মী (২৫.২%) এবং অর্ঘাখাঁচী (৩২.৮%)। "Nepal Census 2011" (পিডিএফ)। ২০১৭-০৯-১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৭-০৪-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) John T Hitchcock (১৯৭৮)। "An Additional Perspective on the Nepali Caste System"। James F. Fisher। Himalayan Anthropology: The Indo-Tibetan Interface। Walter de Gruyter। আইএসবিএন 978-90-279-7700-7।  "Nepal Census 2011" (পিডিএফ)।  Sherchan, Sanjay (২০০১)। Democracy, pluralism and Change: An Inquiry into Nepalese context। Chhye Pahhuppe। আইএসবিএন 9789993354390।  Whelpton, John (২০০৫)। A History of Nepal। Cambridge University Press। আইএসবিএন 978-0521804707।  "Nepal - The people"। Encyclopedia Britannica।  "Nepal Census 2011" (পিডিএফ)। ২০১৭-০৯-১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৯-১১-২৬।
মারাপাচি পুতুল

মারাপাচি পুতুল, অথবা মারাপাচি বোমাইস (আক্ষরিক অর্থ: "কাঠের পুতুল"), হল রক্ত চন্দন (টেরোকার্পাস স্যান্টালিনাস) বা শিমুল (বোমব্যাক্স)) বা লাল কাঠ ( সিকুইওয়েডেই) দিয়ে তৈরি ঐতিহ্যবাহী পুতুল, যেগুলি দক্ষিণ ভারতে বিজয়াদশমী বা নবরাত্রি উদযাপনের অংশ হিসাবে গোলু উৎসব চলাকালীন প্রদর্শিত হয়। এই পুতুলগুলি সাধারণত পুরুষ এবং স্ত্রীলোকের জোড়ায় তৈরি হয়। বাচ্চারা তাদের খেলার অংশ হিসাবে সেগুলিকে পোশাক পরায় এবং গোলু বা "বোম্মাই কোলু" উৎসব চলাকালীন প্রদর্শন করে। তিরুপতিতে এটি বিশেষভাবে অলঙ্কারযুক্ত করে খোদাই করা হয়, এবং পুতুলগুলি বেঙ্কটেশ্বর এবং তার স্ত্রীর প্রতিনিধিত্ব করে। এগুলি কোন্ডাপল্লিতে রাজা-রানী পুতুল হিসাবে তৈরি করা হয়, গোলু উৎসবের সময় যেগুলির প্রদর্শন বাধ্যতামূলক। কন্যা যখন তার বোম্মাই কোলুর ব্যবস্থা শুরু করে, তখন ঐতিহ্য হিসাবে মারাপাচি পুতুলগুলি মায়ের কাছ থেকে কন্যা বংশগত উপহার হিসেবে পায়। দক্ষিণ ভারতে অনুসরণ করা একটি বিশেষ রীতি হল মারাপাচি পুতুল সদ্য বিবাহিত দম্পতিকে উপহার দেওয়া হয়, যাতে তাদের বাচ্চারা এগুলির সাথে খেলতে পারে। লাল চন্দন কাঠে মারাপাচি পুতুলের তৈরি এই বিশেষ উপহারের তাৎপর্যকে কাঠের ওষধি গুণ বলে উল্লেখ করা হয়েছে। যখন কোনও শিশু লাল চন্দন কাঠের তৈরি এই খেলনাটি মুখে দেয়, শিশুর লালা কাঠের একটি নির্যাস বার করে আনে। এটি শিশুর পাচনতন্ত্রে শোষিত হয়। দক্ষিণ ভারতে, বিশেষত অন্ধ্র প্রদেশ, কর্ণাটক এবং তামিলনাড়ু রাজ্যে, নবরাত্রি উদযাপনের অংশ হিসাবে গোলু উৎসব চলাকালীন, মারাপাচি পুতুলগুলি প্রদর্শনের অংশ হয়; পুতুলের প্রদর্শন বিজোড় সংখ্যক ৩, ৫, ৭, ৯, বা ১১ স্তরে সাজানো হয়, তবে সাধারণতঃ ৯টি স্তর থাকে। ঐতিহ্যবাহী বিন্যাসে, শীর্ষ স্তরটি মারাপাচি পুতুলের প্রদর্শনের জন্য বরাদ্দ করা হয়। অন্যান্য পুতুল, যেগুলি মাটি বা কাঠের তৈরি, অন্যান্য নির্দিষ্ট স্তরে সাজানো হয়। নবরাত্রির প্রথম দিন, যেটি একটি অমাবস্যার দিন, বাড়ির মহিলারা দেবী পার্বতী, লক্ষ্মী এবং সরস্বতীর উপাসনা করে। গোলু নবরাত্রি The Times of India Annual। ১৯৫০। পৃষ্ঠা 42।  Spell of the South। South Zone Cultural Centre। ১৯৮৭। পৃষ্ঠা 106।  Srinivasan, Madhumitha (২৬ সেপ্টেম্বর ২০১১)। "Doll them up"। The Hindu। সংগ্রহের তারিখ ১১ এপ্রিল ২০১৬।  "Golu Dolls"। Lonely Planet। ২০ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০১৬।  Nikki Bado-Fralick; Rebecca Sachs Norris (২০১০)। Toying with God: The World of Religious Games and Dolls। Baylor University Press। পৃষ্ঠা 36। আইএসবিএন 978-1-60258-181-4।  "Marapachi dolls:Research Programme" (পিডিএফ)। UGC Faculty Research Promotion Scheme। ২৭ আগস্ট ২০১৬ তারিখে মূল (pdf) থেকে আর্কাইভ করা। সংগ্রহের তারিখ ১১ এপ্রিল ২০১৬।  Sharanya, C R (২৯ সেপ্টেম্বর ২০১১)। "Navratri: Celebrating with dolls"। DNA India।
বস্তারের কাঠের কারুকাজ

বস্তারের কাঠের কারুকাজ হল প্রথাগত ভারতীয় কাঠের কারুশিল্প যা ভারতের ছত্তিশগড় রাজ্যের বস্তার জেলায় তৈরি হয়। কাঠের কারুকাজের শিল্পটি ভৌগোলিক নির্দেশক (জিআই) এর অধীনে বৌদ্ধিক সম্পত্তির অধিকারের ওপর বাণিজ্য সম্পর্কিত বিষয়সমূহ (টিআরআইপিএস) চুক্তির আওতায় সুরক্ষিত করা হয়েছে। পেটেন্টস ডিজাইনস এবং ট্রেডমার্কের নিয়ন্ত্রক জেনারেল দ্বারা নিবন্ধকরণের সাথে এটি ভারত সরকারের জিআই আইন ১৯৯৯-এর "বস্তার উডেন ক্রাফ্ট" হিসাবে দফা ৮৪তে তালিকাভুক্ত রয়েছে। ছত্তিশগড়ের, বিশেষত বস্তারের অধিবাসীরা, ডোকরা, বাঁশের কারুকাজ, লোহার কারুকাজ, উপজাতীয় পোশাক, ঐতিহ্যবাহী বস্ত্র, কাঁথা সূচিকর্ম, টেরাকোটার কাজ, উপজাতি চিত্রাঙ্কন, কাঁসার কাজ সহ বিভিন্ন নৈপুণ্যের কাজে দক্ষতা অর্জন করেছে। তাদের দক্ষতা জাতীয় এবং রাষ্ট্রীয় পুরস্কার দ্বারা স্বীকৃত হয়েছে। বাধাই লোকেরা কাঠের এই শিল্পকাজে দক্ষ এবং তারা দুটি দলে বিভক্ত। একটি দল কৃষি যন্ত্রপাতি তৈরি করে এবং অন্য দলটি আলংকারিক এবং টোটেমীয় স্তম্ভ তৈরি করে। অন্য একটি সম্প্রদায়, মুরিয়া জনজাতিও কাঠের কাজে দক্ষ। কারুকাজে মুরিয়ারা সেরা। তাদের দক্ষতা ছোট থেকে বড় বিভিন্ন বস্তুতে প্রয়োগ হয়। তারা তাদের শিল্প দক্ষতাকে প্রাথমিক জীবনশৈলী এবং প্রাত্যহিক ক্রিয়াকলাপের সূচিতে পরিণত করেছে, যেমন ধান থেকে তুষ আলাদা করা, শষ্যদানার পেষণ ইত্যাদি। তারা তাদের সংস্কৃতি এবং ধর্মীয় বিশ্বাসকে নৈপুণ্য শিল্পে প্রকাশ করে যা দেবতা, দেবী, সম্প্রদায়ের সংগীত সংস্কৃতি এবং বন্যজীবের মধ্য দিয়ে প্রতিফলিত হয়। কারুশিল্পের কাজটি সম্পূর্ণভাবেই হস্তনির্মিত হয়ে থাকে, কোনও যন্ত্রপাতি ব্যবহারের ঘটনা থাকেনা বা ব্যবহার খুবই বিরল। বস্তার কাঠের কারুকাজে শিল্পের এমন এক সুন্দর ও অনন্য রূপ রয়েছে যাকে বস্তার উপজাতি উৎকর্ষ প্রদান করেছে এবং এটি তাদের জীবিকা নির্বাহে সহায়তা করে। হস্তশিল্পের পণ্যটির ভারতের বাজারে ভালই চাহিদা রয়েছে, এর পাশাপাশি বিদেশের কিছু অঞ্চলেও এর বাজার রয়েছে। বিভিন্ন হস্তশিল্প সামগ্রীতে কারুশিল্পের জন্য তারা সেগুন কাঠ, ভারতীয় শিশু কাঠ, সাদাকাঠ এবং অন্যান্য সেরা কাঠ ব্যবহার করে। "দরবার হল আর্ট গ্যালারী" তেও বস্তার কাঠের কারুকাজ প্রদর্শিত হয়েছে। কিন্নাল কারুশিল্প চান্নাপাতনা খেলনা ভারতের ভৌগোলিক নিদর্শনগুলির তালিকা "State Wise Registration Details Of G.I Applications" (পিডিএফ)। Controller General of Patents Designs and Trademarks। ১ ফেব্রুয়ারি ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৪ ফেব্রুয়ারি ২০১৬।  "AWARD LIST"। Chhattisgarh Handicrafts Development Board। ৬ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০১৬।  "Wood Craft"। Chhattisgarh Handicrafts Development Board। ১৩ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০১৬।  Gajrani, S. (২০০৪)। History, Religion and Culture of India, Volume 5। Gyan Publishing House। পৃষ্ঠা 310। আইএসবিএন 8182050642।  "Handicraft in Chhattisgarh"। ১ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০১৬।  "True tribal mettle"। The Hindu। ২২ মে ২০০৮। সংগ্রহের তারিখ ৭ ফেব্রুয়ারি ২০১৬।  গ্রন্থপঞ্জি Manohar, Aashi (১৯৯৬)। Tribal arts and crafts of Madhya Pradesh। Mapin Publishing। পৃষ্ঠা ১৪২। আইএসবিএন 0-944142-71-0।  The India Magazine of Her People and Culture, Volume 7। A. H. Advani। ১৯৮৬। পৃষ্ঠা ১৪২।  Joshi, Sudhanshu (২০১৫)। Designing and Implementing Global Supply Chain Management। IGI Global। পৃষ্ঠা ৩৪২। আইএসবিএন 978-1-4666-9721-8।
কাশ্মীরের আখরোট কাঠের খোদাই

কাশ্মীরের আখরোট কাঠের খোদাই হল এমন একটি কাঠের খোদাইয়ের কাজ যা ভারতের জম্মু ও কাশ্মীর রাজ্যে তৈরি হয়। আখরোট কাঠ খোদাইয়ের শিল্পটি ভৌগোলিক নির্দেশক (জিআই) এর অধীনে বৌদ্ধিক সম্পত্তির অধিকার অনুযায়ী বাণিজ্য সম্পর্কিত দিকগুলি (টিআরআইপিএস) চুক্তির আওতায় সুরক্ষিত। এটি দফা ১৮২তে ভারত সরকারের জিআই আইন ১৯৯৯ এর "কাশ্মীর ওয়ালনাট উড কার্ভিং" হিসাবে তালিকাভুক্ত রয়েছে যা পেটেন্টস ডিজাইনস এবং ট্রেডমার্কের নিয়ামক জেনারেলের নিবন্ধকরণের দ্বারা নিশ্চিত করা হয়েছে। খোদাই করা আখরোট কাঠের কাজ কাশ্মীরের সবচেয়ে গুরুত্বপূর্ণ কারুশিল্পগুলির মধ্যে অন্যতম। কাশ্মীর এখন বিশ্বের কয়েকটি স্থানের একটি যেখানে এখনও সমুদ্রতল থেকে ৫৫০০-৭৫০০ ফুট উচ্চতায় আখরোট গাছ দেখতে পাওয়া যায়। এই গাছের কাঠ শক্ত এবং টেঁকসই, এর কাঠের আঁশের ঘনত্ব এবং মসৃণ গঠনবিন্যাসের জন্য সূক্ষ্ম এবং বিস্তারিত কাজের সুবিধা হয়। এই কাঠের কাজে শুধুমাত্র পালিশ করা পৃষ্ঠতলেও আকর্ষণীয় দৃষ্টিনন্দন প্রভাব উপস্থাপন করে, প্রকৃতপক্ষে সমসাময়িক পণ্যগুলিতে, বিশেষত ট্রে, টেবিল, বাটি এবং অনুরূপ সামগ্রীগুলিতে সমতল পৃষ্ঠতল এবং ছোট খোদাই পছন্দ করা হয়। কাশ্মীর অঞ্চলে ব্যাপকভাবে জন্মানো আখরোট কাঠ খোদাই শিল্পের জন্য ব্যবহৃত হয়। কাশ্মীরের কারিগর অবশ্য জটিল ও বিভিন্ন নকশায় খোদাই করে আনন্দ অনুভব করে। বিভিন্ন খোদাই করা পণ্যে গোলাপ, পদ্ম, আইরিস, আঙুরের গুচ্ছ, নাশপাতি এবং চিনার পাতার খোদাই সংবলিত কাজ থাকে। কানি এবং সূচিকর্ম সম্পন্ন শাল থেকে নেওয়া ড্রাগন এবং অন্যান্য নকশা খোদাই করা হয়। আলংকারিক এবং উপযোগী উভয় প্রকারের বস্তু, বাটি, ট্রে, সিগারেটের বাক্স, দেয়াল ফলক এবং টেবিল ল্যাম্প থেকে শুরু করে পর্দা, পালঙ্ক এবং বড় বড় আসবাবের মত সামগ্রী আখরোট কাঠে খোদাই করা হয়। কাশ্মীরে সাধারণত চারটি প্রধান ধরনের খোদাই ব্যবহার করা হয়- উত্থিত, খোদাই করা, নিম্নদেশ কর্তন এবং সমতল। আসবাব এবং ক্ষুদ্র সামগ্রীর খোদাই একটি বিস্তৃত প্রক্রিয়া। এর সঙ্গে উচ্চ স্তরের দক্ষতা এবং কারিগরি জড়িত। ছোট ছোট দেশীয় সরঞ্জামের সাহায্যে এইসব খোদাই করা হয়। কাঠের খোদাইয়ের শিল্পটি শ্রীনগর শহরে কেন্দ্রিক। আমাদের কারিগরদের মতে শিকড়ের থেকে পাওয়া কাঠ সবচেয়ে ব্যয়বহুল কারণ এটি সবচেয়ে শক্ত, এবং খোদাইয়ের জন্য সেরা। এক থেকে চার বছরের মধ্যে পাকা হওয়া (সিজনড), এই তক্তাগুলি সেরা খোদাইকার দ্বারা প্রথমে বুনিয়াদি নকশা দ্বারা অঙ্কিত হয়। তারপরে সে ছেনি এবং একটি কাঠের হাতুড়ির সাহায্যে খোদাই করে, যাতে নকশাটি খোদিত পৃষ্ঠ হিসাবে চিকণ আখরোট কাঠ থেকে উদ্ভূত হয়। "State Wise Registration Details Of G.I Applications" (পিডিএফ)। Controller General of Patents Designs and Trademarks। ১ ফেব্রুয়ারি ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৪ ফেব্রুয়ারি ২০১৬।  "DIRECTORATE OF HANDICRAFTS GOVERNMENT OF JAMMU & KASHMIR"। সংগ্রহের তারিখ ৩ মার্চ ২০২১।  Saraf 1987, পৃ. 107। "Walnut Wood Carving"। সংগ্রহের তারিখ ৩ মার্চ ২০২১।  Jain, Dr. Madhu (২০০০)। Wood Handicraft: A Study of Its Origin and Development in Saharanpur। Indus Publishing। আইএসবিএন 978-81-7387-103-0।  Saraf, D. N. (১ জানুয়ারি ১৯৮৭)। Arts and Crafts, Jammu and Kashmir: Land, People, Culture। Abhinav Publications। আইএসবিএন 978-81-7017-204-8।  Singh, Sarina (২০০৯)। India. Ediz. Inglese। Lonely Planet। আইএসবিএন 978-1-74220-347-8।  Qazi, S.A. (১ জানুয়ারি ২০০৫)। Systematic Geography of Jammu and Kashmir। APH Publishing। আইএসবিএন 978-81-7648-786-3।
খস জনগোষ্ঠী

খস ( ইংরেজি: /khɑːs/ ; নেপালি: खस) বা খস আর্য হল দক্ষিণ-এশিয়ার বিশেষত বর্তমান নেপালের একটি স্থানীয় ইন্দো-আর্য জাতি-ভাষাতাত্ত্বিক জনগোষ্ঠী। তবে ভারতের উত্তরাখণ্ড (কুমায়ুন-গাড়োয়াল), হিমাচল প্রদেশ এবং জম্মু ও কাশ্মীর রাজ্যগুলোতেও স্বল্প সংখ্যক খসের বসতি রয়েছে।[তথ্যসূত্র প্রয়োজন] খস জনগোষ্ঠীর লোকেরা খস ভাষায় কথা বলে। তারা পার্বত্য, পার্বতী এবং পাহাড়ি বা গোর্খালি নামেও পরিচিত। খস শব্দটির সাথে নেতিবাচক বাঁধাধরা অর্থ জড়িত ধাকার কারণে তা এখন অপ্রচলিত হয়ে পড়েছে। এর পরিবর্তে তারা অর্থাৎ খস লোকজন বাহুন এবং ছেত্রির মতো ভিন্নতর নামে সম্প্রদায়গত পরিচয় গ্রহণ করেছে। খসরা খ্রিস্টপূর্ব প্রথম সহস্রাব্দের শুরুর দিকে বা খ্রিস্টোত্তর প্রথম সহস্রাব্দের মাঝামাঝি সময়ে উত্তর-পশ্চিম থেকে নেপালের পশ্চিমাঞ্চলে পৌঁছেছিল বলে মনে করা হয়। সম্ভবত এই অভিবাসন চলাকালে তারা বিভিন্ন নৃগোষ্ঠীর লোকদের শোষণ করেছিল। সবশেষে তারা মধ্যযুগীয় খস মল্ল রাজত্বের সাথে যুক্ত হয়েছিল। "Nepali (npi)"। Ethnologue। সংগ্রহের তারিখ ৬ অক্টোবর ২০১৬।  Pradhan, Kumar L. (২০১২), Thapa Politics in Nepal: With Special Reference to Bhim Sen Thapa, 1806–1839, New Delhi: Concept Publishing Company, পৃষ্ঠা 278, আইএসবিএন 9788180698132 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Toni Hagen; Deepak Thapa (১৯৯৮)। Toni Hagen's Nepal: The Kingdom in the Himalaya। Himal Books।  William Brook Northey; C. J. Morris (১৯২৮)। The Gurkhas: Their Manners, Customs, and Country। Asian Educational Services। আইএসবিএন 978-81-206-1577-9।  K. S. Singh (২০০৫)। People of India: Uttar Pradesh। Anthropological Survey of India। আইএসবিএন 978-81-7304-114-3।  Dor Bahadur Bista (১৯৯১)। Fatalism and Development: Nepal's Struggle for Modernization। Orient Blackswan। আইএসবিএন 978-81-250-0188-1।  Sharma, Bal Krishna (১৯৯৯)। The origin of caste system in Hinduism and its relevance in the present context। Indian Society for Promoting Christian Knowledge and Samdan Publishers। আইএসবিএন 9788172144968।  John T Hitchcock (১৯৭৮)। "An Additional Perspective on the Nepali Caste System"। James F. Fisher। Himalayan Anthropology: The Indo-Tibetan Interface। Walter de Gruyter। আইএসবিএন 978-90-279-7700-7।
আমার লেনিন

আমার লেনিন ১৯৭০ সালে মুক্তিপ্রাপ্ত একটি সাদা কালো তথ্যচিত্র। প্রখ্যাত চলচ্চিত্র পরিচালক ঋত্বিক ঘটক পরিচালিত, এই তথ্যচিত্রটি ভ্লাদিমির লেনিনের জন্ম শতবর্ষ (১৯৭০) উপলক্ষে নির্মিত হয়। বস্তুত তৎকালীন পশ্চিমবঙ্গ সরকারের উদ্দেশ্যেই এই তথ্যচিত্র নির্মাণ হয়। 'আমার লেনিন' মূলত লেনিন এবং সাম্যবাদ সংক্রান্ত ঋত্বিক ঘটকের নিজস্ব চিন্তাভাবনা এবং মতামতের ওপর ভিত্তি করে তৈরি হয়। তবে সাময়িকভাবে এই তথ্যচিত্রটি ভারতে নিষিদ্ধ ঘোষণা করা হয়েছিল। ছবিটি তৈরির পরে, সোভিয়েত ইউনিয়ন, গণপ্রজাতন্ত্রী পোল্যান্ডের মতো দেশ ছবিটি তাঁদের দেশে দেখানোর জন্য ঋত্বিক ঘটকের সাথে যোগাযোগ করে। তবে ভারতের জাতীয় চলচ্চিত্র সেন্সরশিপ বোর্ডে চলচ্চিত্রটি উত্থাপিত হলে, তখন সেন্সর বোর্ড অনুমতি না দিয়ে চলচ্চিত্রটি নিষিদ্ধ করে দেয়। চলচ্চিত্রটি সেন্সরশিপ বোর্ডের কাছ থেকে পাস করানোর জন্য ঋত্বিক ঘটক ও তাঁর দলকে কঠোর পরিশ্রম করতে হয়েছিল। এমনকি এই সমস্যার নিষ্পত্তির জন্য ঋত্বিক ঘটক ইন্দিরা গান্ধীর সাথে ব্যক্তিগতভাবে দেখা করেছিলেন। প্রযোজনা : সুমনা ফিল্মস পরিচালনা ও চিত্রনাট্য: ঋত্বিক ঘটক চিত্রগ্রাহক : ধ্রুব কুমার বসু এবং শক্তি বন্দ্যোপাধ্যায়। সংগীত পরিচালনা : জ্যোতিরিন্দ্র মৈত্র এবং বিনয় রায় গায়ক : প্রীতি বন্দ্যোপাধ্যায়, বিনয় রায়, মন্তু ঘোষ, অনিমা দাশগুপ্ত, রেবা রায় চৌধুরী। অভিনয়ে : অরুণ কুমার প্রমুখ। রামকিঙ্কর বাইজ (চলচ্চিত্র) রাজাগোপালন, সুধা (২০০৮)। Indian Films in Soviet Cinemas : the culture of movie-going after Stalin. (ইংরেজি ভাষায়)। ইন্ডিয়ানা ইউনিভার্সিটি প্রেস। পৃষ্ঠা ৯২। আইএসবিএন 978-0-253-22099-8।  "40th Annual Conference on South Asia" (পিডিএফ) (ইংরেজি ভাষায়)। সেন্টার ফর সাউথ এশিয়া ইউনিভার্সিটি অফ উইসকনসিন - ম্যাডিসন। পৃষ্ঠা ২৫। ১৮ আগস্ট ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ ফেব্রুয়ারি ২০১২।  "RÉTROSPECTIVE RITWIK GHATAK du 1er au 15 juin 2011" (ফরাসি ভাষায়)। Dossier de presse। পৃষ্ঠা ৯। সংগ্রহের তারিখ ২৯ ফেব্রুয়ারি ২০১২।  ঘটক, রত্বিকাকুমার (২০০৫)। চলচ্চিত্র, মানুষ এবং আরও কিছু (১ সংস্করণ)। দে'জ পাবলিশিং। পৃষ্ঠা ৩০৯। আইএসবিএন 81-295-0397-2।
মুহাম্মদাবাদ ইসলামিয়া আলিম মাদ্রাসা

মুহাম্মদাবাদ ইসলামিয়া আলিম মাদ্রাসা হলো ঢাকা মহানগরীর একটি আলিয়া মাদ্রাসা। এটি বাংলাদেশের ঢাকা জেলার মিরপুরের মধ্য পাইকপাড়ায় অবস্থিত। এটি ১৯৮৩ সালে প্রতিষ্ঠিত হয়েছিল। এতে অনাবাসী শিক্ষার্থীদের জন্য ছাত্রাবাসের সুবিধা এবং দরিদ্র শিক্ষার্থীদের জন্য বিভিন্ন ধরনের পরিষেবা রয়েছে। এই ইনস্টিটিউট প্রতি বছর বিভিন্ন ধরনের সাংস্কৃতিক অনুষ্ঠানের ব্যবস্থা করে থাকে। এই মাদ্রাসার অধ্যক্ষ রফিকুল ইসলাম পরপর তিনবার ঢাকা শহরের "সেরা অধ্যক্ষ" হিসেেব ভূষিত হয়েছেন। বাংলাদেশ মাদ্রাসা শিক্ষা বোর্ড "List of Institutions" (XLS)। Ministry of Education। সংগ্রহের তারিখ জুলাই ১৫, ২০১৪।  দিগন্ত, Daily Nayadiganta-নয়া। "দাখিল পরীক্ষার প্রস্তুতি : অধ্যক্ষের পরামর্শ সব বিষয় সমান গুরুত্ব দিয়ে প্রস্তুতি নেবে ড. মাওলানা মো: সাইফুল ইসলাম রফিক"। Daily Nayadiganta। সংগ্রহের তারিখ ২০২২-১১-০৪।
রিপাবলিক বাংলা

রিপাবলিক বাংলা ভারত থেকে সম্প্রচারিত একটি বাংলা সংবাদ টিভি চ্যানেল। চ্যানেলটির মালিক হল অর্ণব গোস্বামীর রিপাবলিক মিডিয়া নেটওয়ার্ক। ১১ ডিসেম্বর ২০২০ সালে রিপাবলিক মিডিয়া নেটওয়ার্কের প্রধান সম্পাদক অর্ণব গোস্বামী রিপাবলিক বাংলা চালুর কথা ঘোষণা করেন। ১৭ ফেব্রুয়ারি ২০২১ সালে চ্যানেলটি তার ট্যাগলাইন "কথা হবে চোখে চোখ রেখে" ঘোষণা করে। ৭ মার্চ ২০২১ সালে চ্যানেলটি চালু করা হয়। রিপাবলিক টিভি ও রিপাবলিক ভারতের পর, এটি অর্ণব গোস্বামী প্রবর্তিত তৃতীয় চ্যানেল। "Republic Bangla unveils tagline 'Kotha Hobey Chokhe Chokh Rekhe'"। exchange4media.com (ইংরেজি ভাষায়)। সংগ্রহের তারিখ ২০২১-০৩-০৩।
মৈনা কুমারী ভাণ্ডারী

মৈনা কুমারী ভাণ্ডারী (জন্ম: ১ অক্টোবর, ১৯৫৮) হলেন একজন নেপালি সমাজতান্ত্রিক রাজনীতিবিদ এবং নেপালের সংঘীয় সংসদের প্রতিনিধি সভার সদস্য। তিনি ১৯৫৮ সালের ১লা অক্টোবর নেপালের গুল্মী জেলার জুনিয়া গ্রামে ভক্ত বাহাদুর এবং চন্দ্র কলা দম্পতির ঘরে জন্মগ্রহণ করেন। তিনি দক্ষতার শংসাপত্রের স্তর পর্যন্ত শিক্ষিত। ২০০৮ সালে অবসর নেওয়ার আগে তিনি ২৫ বছর স্কুল শিক্ষিকা ছিলেন। তিনি ১৯৮০ সালে ছাত্রী হিসাবে রাজনীতিতে যোগ দেন। তিনি তৎকালীন সিপিএন এমএল, পরবর্তী সিপিএন ইউএমএলের ছাত্র সংগঠন এএনএনএফএসইউতে যোগ দিয়েছিলেন। ২০১৩ সাল পর্যন্ত তিনি সিপিএন ইউএমএলের নারী শাখার সর্ব নেপাল মহিলা সমিতির লুম্বিনী অঞ্চলের "ইনচার্জ" ছিলেন, পাশাপাশি দলের কেন্দ্রীয় সদস্য ছিলেন। তিনি ২০০৮ সালের এবং ২০১৩ সালের বিধানসভা নির্বাচনে গুল্মী-১ আসনের সিপিএন ইউএমএল প্রার্থী ছিলেন। ২০১৭-এর আইনসভা নির্বাচনে তিনি সিপিএন ইউএমএলের প্রার্থী (বর্তমানে নেপাল কমিউনিস্ট পার্টি) হিসেবে নির্বাচিত হন। তিনি আনুপাতিক প্রতিনিধিত্ব ব্যবস্থার অধীনে নারীদের জন্য ও খস-আর্য গোষ্ঠীর জন্য সংরক্ষিত আসনে সাংসদ নির্বাচিত হয়েছিলেন। "Maina Kumari Bhandari"। election2013.ujyaaloonline.com। সংগ্রহের তারিখ ২০১৯-০৮-৩১। [স্থায়ীভাবে অকার্যকর সংযোগ] "Maina Kumari Bhandari"। hr.parliament.gov.np (ইংরেজি ভাষায়)। সংগ্রহের তারিখ ২০১৯-০৮-৩১।  "'Agreement between government and Dr KC going positively'"। Setopati (ইংরেজি ভাষায়)। সংগ্রহের তারিখ ২০১৯-০৮-৩১।  "UML submits nomination for parliament members under PR system to EC"। The Himalayan Times (ইংরেজি ভাষায়)। ২০১৮-০২-১১। সংগ্রহের তারিখ ২০১৯-০৮-৩১।
কোলহাপুরি চপ্পল

কোলহাপুরি চপ্পল (ইংরেজি: Kolhapuri chappal) হল ভারতের মহারাষ্ট্র ও কর্ণাটকে প্রচলিত ও পরম্পরাগত হস্তশিল্পজাত একপ্রকার চামড়ার জুতো। স্থানীয়ভাবে উদ্ভিজ্জ বা প্রাকৃতিক রং ব্যবহার করে এই জুতোর চামড়া পাকা করা হয়। ২০১৯ সালের জুলাইয়ে কোলহাপুরি চপ্পল পেটেন্ট, ডিজাইন ও ট্রেড মার্ক নিয়ন্ত্রক জেনারেলের কাছ থেকে ভৌগোলিক নির্দেশক স্বীকৃতি লাভ করেছে। একটি ভুল ধারণা প্রচলিত আছে যে কেবল মহারাষ্ট্রের শিল্পীরাই এই চপ্পল তৈরি করার সাথে জড়িত। তবে বাস্তবিক অর্থে কর্ণাটকের বহু শিল্পীও বহু শতাব্দী ধরে কোলহাপুরি চপ্পল তৈরির কাজে জড়িত হয়ে আছে। কর্ণাটকের বাগলকোট, বেলগাভি, ধারওয়াড় এবং বিজয়পুর জেলার পাশাপাশি মহারাষ্ট্রের কোলহাপুর, সাংলী , সাতারা এবং সোলাপুর জেলাগুলো কোলহাপুরি চপ্পল তৈরি ও বাণিজ্যিকীকরনের স্বীকৃতি লাভ করেছে। কোলহাপুরি চপ্পলের উৎপত্তি হয়েছিল দ্বাদশ শতাব্দীতে, যখন রাজা বিজ্জালা এবং তাঁর প্রধানমন্ত্রী বাসবন্ন কোলহাপুরি চপ্পল উৎপাদনকে উৎসাহিত করেছিলেন যাতে মুচি সম্প্রদায়ের উন্নতি হয়। ঐতিহাসিক দলিল অনুসারে ১৩শ শতাব্দীর প্রথমদিকে কোলহাপুরির প্রথম প্ৰচলন হয়েছিল। এর পূর্বে এটি কাপাসি, পেতান, কচকাদি, বক্কালনালী এবং পুকরি নামে পরিচিত ছিল। নামগুলো মূলত বিভিন্ন গ্রামকে নির্দেশ করত যেখানে ‌এসব জুতো তৈরি হত। "Kolhapuris: The famous leather chappal get Geographical Indication tag - Geographical Indication tag"। The Economic Times। ১৯ জুলাই ২০১৯। সংগ্রহের তারিখ ২০১৯-০৭-২১।  Patil, Abhijeet (২১ জুন ২০১৯)। "Kolhapuri chappal gets GI tag after decade-long wait"। The Times of India (ইংরেজি ভাষায়)। সংগ্রহের তারিখ ২৫ ডিসেম্বর ২০১৯।  "Namma Kolhapuri chappal gets GI boost"। The New Indian Express। সংগ্রহের তারিখ ২৫ ডিসেম্বর ২০১৯।  "History of Kolhapuri Footwear-Indianmirror"।